
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 251 

8 Φεβρουάριου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Μεταφορά προσωπικού στο ΕΤΕΑ, που υπηρετεί 


με διάθεση στο ΤΕΑΔΥ. 1 

Απαλλαγή και ορισμός ληξιάρχου στο Δήμο Πει¬ 
ραιά. 2 

Σύσταση και λειτουργία Εκκλησιαστικού Ιδρύματος 
υπό την επωνυμίαν: «Σχολής Βυζαντινής Εκκλησι¬ 
αστικής Μουσικής «Ο ΑΓΙΟΣ ΝΕΚΤΑΡΙΟΣ» της Ιε¬ 
ρός ΜητροπόλεωςΎδρας, Σπετσών και Αιγίνης.. 3 


Έγκριση, προκήρυξη, ανάθεση και κατανομή των δα¬ 
πανών διενέργειας της στατιστικής έρευνας Κε¬ 
νών Θέσεων Εργασίας και Δεικτών Κόστους Εργα¬ 
σίας και Απασχόλησης στις Επιχειρήσεις, έγκριση 
χρησιμοποίησης στατιστικών οργάνων και καθο¬ 


ρισμός αμοιβής τους, για το έτος 2013. 4 

ΑΠΟΦΑΣΕΙ Σ 

Αριθμ. Φ.21250/30678/3932 (1) 


Μεταφορά προσωπικού στο ΕΤΕΑ, που υπηρετεί 
με διάθεση στο ΤΕΑΔΥ. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

1. Τις διατάξεις: 

α) των άρθρων 35, 36, 46 παρ. 1, 3, 5 και 6, καθώς και 
το άρθρο 48 παρ. 1 του Ν. 4052/2012 (ΦΕΚ 41 Α') «Εγκριση 
των Σχεδίων Συμβάσεων Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας και 
της Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας», 
όπως ισχύει. 


β) του άρθρου 12 και του άρθρου 13 παρ. 4 της από 
31.12.2012 Π.Ν.Π. (ΦΕΚ 256 Α') «Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό¬ 
σιας Τάξης και Προστασίας του Πολίτη, της Γενικής 
Γραμματείας της Κυβέρνησης και του Υπουργού Επι¬ 
κράτειας.» 

γ) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ.63/2005 (ΦΕΚ 98 Α') . 

2. Τη υπ’ αριθμ. 7/Συν 185η/18-12-2012 απόφαση του 
Δ.Σ. του ΤΕΑΔΥ, με την οποία αποφασίστηκε η μετα¬ 
φορά στο ΕΤΕΑ των δύο δικαστικών υπαλλήλων του 
Πρωτοδικείου Αθηνών, που υπηρετούν με διάθεση στο 
ΤΕΑΔΥ από το Υπουργείο Δικαιοσύνης, Διαφάνειας και 
Ανθρωπίνων Δικαιωμάτων. 

3. Το υπ’ αριθμ. 109109//68525/21-12-2012 έγγραφο του 
ΤΕΑΔΥ. 

4. Τις από 14-12-2012 αιτήσεις μεταφοράς στο ΕΤΕΑ 
των Μπαρδή Αικατερίνης του Κωνσταντίνου και Πάζιου 
Γεωργίου του Νικολάου, δικαστικών υπαλλήλων του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, που υπηρετούν με διάθεση στο ΤΕΑΔΥ. 

5. Η υπηρεσιακή και μισθολογική κατάσταση των 
μεταφερόμενων υπαλλήλων διέπεται από τον ισχύο- 
ντα κανονισμό λειτουργίας προσωπικού και το ισχύον 
εκάστοτε μισθολόγιο των υπηρεσιών από τις οποίες 
προέρχονται. Η δαπάνη της εν γένει μισθοδοσίας, κα¬ 
θώς και οι αντίστοιχες εισφορές εργοδότη για τους με 
διάθεση στο ΕΤΕΑ υπαλλήλους βαρύνουν τους φορείς 
από τους οποίους προέρχονται, σύμφωνα με την παρ. 3 
του άρθρου 46 του Ν. 4052/2012 (ΦΕΚ 41 Α'), όπως αντι- 
καταστάθηκε με την παρ.4 άρθρο 13 της από 31.12.2012 
Π.Ν.Π. (ΦΕΚ 256 Α'), αποφασίζουμε: 

Μεταφέρεται το παρακάτω προσωπικό, που υπηρετεί 
με διάθεση από το Υπουργείο Δικαιοσύνης, Διαφάνειας 
και Ανθρωπίνων Δικαιωμάτων στο ΤΕΑΔΥ, που εντάσ¬ 
σεται στο ΕΤΕΑ και το οποίο εξακολουθεί να υπηρετεί 
με διάθεση στο Ενιαίο Ταμείο Επικουρικής Ασφάλισης 
(Ε.Τ.Ε.Α.), με την ίδια εργασιακή σχέση, οργανική θέση, 
κλάδο και βαθμό που κατέχει, ως εξής: 

α/α 

Ονοματεπώνυμο 

Φορέας Προέλευσης 

Σχέση 

εργασίας 

κατηγορία 
κλάδος (ή 
ειδικότητα) 

Οργανική 
Μονάδα που 
υπηρετεί 

1 

ΑΙΚΑΤΕΡΙΝΗ ΜΠΑΡΔΗ 
του ΚΩΝΣΤΑΝΤΙΝΟΥ 

ΥΠΟΥΡΓΕΙΟ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

ΜΕ 

ΔΙΑΘΕΣΗ 

ΔΕ ΔΙΚΑΣΤΙΚΩΝ 
ΓΡΑΜΜΜΑΤΕΩΝ 

ΤΜΗΜΑ 

ΔΑΝΕΙΩΝ 

ΤΕΑΔΥ 

2 

ΓΕΩΡΓΙΟΣ ΠΑΖΙΟΣ του 
ΝΙΚΟΛΑΟΥ 

ΥΠΟΥΡΓΕΙΟ ΔΙΚΑΙΟΣΥΝΗΣ, 
ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ 

ΜΕ 

ΔΙΑΘΕΣΗ 

ΔΕ ΔΙΚΑΣΤΙΚΩΝ 
ΓΡΑΜΜΜΑΤΕΩΝ 

ΤΜΗΜΑ 

ΔΑΝΕΙΩΝ 

ΤΕΑΔΥ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 24 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 


Αριθμ. οικ.2603/2464 (2) 

Απαλλαγή και ορισμός ληξιάρχου στο Δήμο Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

Έχοντας υπόψη 

1. Τις διατάξεις της παρ. 2 του άρθρου 2 του Ν. 344/76 
(ΦΕΚ143/Α/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/95. 

2. Τις διατάξεις των άρθ.1, 2, 6 και 280 του Ν. 3852/2010 
(ΦΕΚ 87/Α/2010)Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικράτης. 

3. Το υπ’ αριθμ. 48566/2012 έγγραφο του Δήμου Πει¬ 
ραιά, περί ανάθεσης καθηκόντων ληξιάρχου. 

4. Την υπ’ αριθμ. 3943/1690(ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ», αποφασίζουμε: 

Α) Απαλλάσσουμε την ΒΡΥΩΝΗ - ΚΑΜΑΡΑΤΟΥ ΑΡΙΣ- 
ΤΕΑ του Γεωργίου, από τα καθήκοντα Ληξιάρχου, λόγω 
συνταξιοδότησης. 

Β) Ορίζουμε ληξίαρχο για τα ληξιαρχικά γεγονότα 
που συμβαίνουν στο Δήμο Πειραιά τον υπάλληλο του 
Δήμου, ΒΑΣΙΛΕΙΑΔΗ ΝΙΚΟΛΑΟ του Αθανασίου, κλάδου 
ΠΕ Διοικητικού-Οικονομικού, με βαθμό Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2013 
Με εντολή Γ ενικού Γ ραμματέα 

Αποκεντρωμένης Διοίκησης 

Η Διευθύντρια Διοίκησης 
ΜΑΡΙΑ ΚΑΛΥΒΑ 
-♦- 

Αριθ. πρωτ. 5074/2012 (3) 

Σύσταση και λειτουργία Εκκλησιαστικού Ιδρύματος υπό 
την επωνυμίαν: «Σχολής Βυζαντινής Εκκλησιαστικής 
Μουσικής "Ο ΑΓΙΟΣ ΝΕΚΤΑΡΙΟΣ 11 της Ιεράς Μητρο- 
πόλεως Ύδρας, Σπετσών και Αιγίνης. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας Διατάξεις των άρθρων 29 παραγρ. 2 και 59 


παραγρ. 2 του Ν. 590/1977: «Περί Καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον Αυτής πλήρωμα, αι οποίαι απορρέ¬ 
ουν από τας Ευαγγελικός Επιταγάς, τους Ιερούς Κανό¬ 
νας και τους Νόμους του Κράτους, 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Ύδρας, Σπετσών και Αι- 
γίνης, 

4. Την υπ’ αριθμ. 689/322/1.11.2012 Πράξιν και Πρότασιν 
του Σεβασμιωτάτου ΜητροπολίτουΎδρας, Σπετσών και 
Αιγίνης Εφραίμ, 

7. Την από 3.1.2013 Γνωμοδότησιν του παρ’ ημίν Νομι¬ 
κού Γ ραφείου, αποφασίζει: 

Συνιστα εις την Ιεράν Μητρόπολιν Ύδρας, Σπετσών 
και Αιγίνης εκκλησιαστικόν'Ιδρυμα υπό την επωνυμίαν: 
«Σχολή Βυζαντινής Εκκλησιαστικής Μουσικής “Ο ΑΓΙΟΣ 
ΝΕΚΤΑΡΙΟΣ” της Ιεράς Μητροπόλεως Ύδρας, Σπετσών 
και Αιγίνης», το οποίον θα λειτουργή κατά τας διατάξεις 
του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ 
ΣΧΟΛΗΣ ΒΥΖΑΝΤΙΝΗΣ ΜΟΥΣΙΚΗΣ 

«Ο ΑΓΙΟΣ ΝΕΚΤΑΡΙΟΣ» ΤΗΣ ΙΕΡΑΣ ΜΗΤΡΟΠΟΛΕΩΣ 
ΥΔΡΑΣ, ΣΠΕΤΣΩΝ ΚΑΙ ΑΙΓΙΝΗΣ 

Άρθρο Ιο 

Η Σχολή της Ιεράς ΜητροπόλεωςΎδρας , Σπετσών και 
Αιγίνης είναι ανεγνωρισμένη από το Κράτος, δυνάμει 
της Δ/4273/301/28-4-1986 απόφασης του Υπουργείου 
Πολιτισμού (Φ.Ε.Κ. 377, τ. Α'), και εμπίπτει στις σχετικές 
διατάξεις λειτουργίας του από 11-11-1957 Β. Διατάγμα¬ 
τος «Περί κυρώσεως του εσωτερικού κανονισμού του 
Ωδείου Θεσσαλονίκης» (Φ.Ε.Κ. 229/Α'/1957). ο πλήρης 
τίτλος της Σχολής είναι: «Σχολή Βυζαντινής Μουσικής “Ο 
Άγιος Νεκτάριος”».'Εχει ως έδρα της το κτήριο επί της 
οδού Αγίας Αθανασίας 3, στην Αίγινα, και τελεί υπό την 
άμεση εποπτεία της Ιεράς Μητροπόλεως, αποτελούσα 
ιδίαν Υπηρεσίαν αυτής, αυτοτελούς διαχειρίσεως και 
μή κερδοσκοπικού χαρακτήρα. 

Άρθρο 2ο 

Η Σχολή διαθέτει δική της σφραγίδα, κυκλική στο 
σχήμα, στην οποία αναγράφονται τα Εξής: «Ιερά Μη- 

τρόπολις Ύδρας Σπετσών και Αιγίνης», εξωτερικά και 
εσωτερικά «Σχολή Βυζαντινής Μουσικής “Ο Αγιος Νε¬ 
κτάριος”», εις το κέντρο δε Ιστορείται η εικόνα του 
Αγίου Νεκταρίου. 

Αρθρο 3ο 

Ως σκοπός της Σχολής ορίζεται η διδασκαλία της 
Ελληνορθόδοξης Εθνικής μας Μουσικής Παράδοσης, η 
γνήσια διατήρηση αυτής, όσο και η ορθή διάδοσή της. 
Ειδικότερα σκοποί της Σχολής είναι: 

α) Η μελέτη, διάδοση και προβολή της πατρώας Εκ¬ 
κλησιαστικής Μουσικής, όπως αυτή διασώθηκε ανά τούς 
αιώνες ως σήμερα. 

β) Ο καταρτισμός και η μόρφωση νέων Ιεροψαλτών με 
σκοπό την επάνδρωση των αναλογίων των Ιερών Ναών. 

γ) Η μετάδοση στους μαθητές της λειτουργικής πα¬ 
ράδοσης και συνείδησης της Εκκλησίας μας. 

δ) Η ταυτόχρονη ανάπτυξη και διάδοση του Ετέρου 
κλάδου της Εθνικής μας Μουσικής, δηλαδή της δημοτι¬ 
κής μας παράδοσης. Γί αυτό και η Σχολή μπορεί να συ¬ 
στήσει τμήμα ενόργανης δημοτικής μουσικής με σκοπό 
την διάδοση και διατήρηση των Ελληνικών δημοτικών 
τραγουδιών και των γνήσιων ηθών και εθίμων, τα οποία 
οφείλει να προστατεύει και να συντηρεί. 

Αρθρο 4ο 

Μέσα για την επίτευξη των σκοπών της Σχολής είναι: 
α) Η συστηματική και υπεύθυνη διδασκαλία της ψαλτι¬ 
κής μας τέχνης, από επίσημους διδασκάλους, οι οποίοι 
κατέχουν θεωρητική και πρακτική κατάρτιση. 

β) Η προβολή της Βυζαντινής Μουσικής Παράδοσης 
μέσψ δημοσίων εμφανίσεων, εκδηλώσεων, εκδόσεων, 
κυκλοφορίας ψηφιακών δίσκων και πραγματοποίησης 
μουσικών σπουδών, που αφορούν στην μορφολογία και 
στην έκφραση της Βυζαντινής Μουσικής σε στενή συ¬ 
νάφεια με τον υμνογραφικό λόγο. 

γ) Η σύσταση ειδικού καταρτισμένου βυζαντινού χο¬ 
ρού. 

δ) Η συνεργασία με άλλους φορείς πολιτιστικών στοι¬ 
χείων και η οργάνωση από κοινού καλλιτεχνικών σεμι¬ 
ναρίων ή εκδηλώσεων, όπως και η εν γένει θεωρητική 
έρευνα και δημοσιότητα, όσον αφορά στην προέλευση 
και εξέλιξη της ψαλτικής τέχνης. 

ε) Η αναζήτηση και η προβολή όλων των τύπων και 
των μορφών της λατρείας, εφ’ όσον η ψαλτική τέχνη 
αναφέρεται σε μια ζωντανή λατρευτική μουσική πα¬ 
ράδοση και γενικότερα στη μουσική παιδαγωγία του 
τόπου. 

Αρθρων 5ο 

1. Την Σχολή διοικεί πενταμελές Διοικητικό Συμβού¬ 
λιο, που συγκροτείται από τον Εκάστοτε Μητροπολίτη 
Ύδρας, Σπετσών και Αιγίνης, ως Πρόεδρο, από έναν 
κληρικόν πτυχιούχον Ωδείου ή Σχολής Βυζαντινής Μου¬ 
σικής, ως Αντιπρόεδρο και από έτερα τρία μέλη λαϊ¬ 
κών, που διακρίνονται για την καλλιτεχνική ευαισθησία 
και την γνώση της πατροπαράδοτης Εκκλησιαστικής 
Μουσικής. 

2. Όλα τα μέλη της παραπάνω επιτροπής επιλέγονται 
υπό του Μητροπολίτου και διορίζονται από το Μητρο- 
πολιτικόν Συμβούλιον με τριετή θητεία, που μπορεί να 
ανανεωθεί, το αξίωμα των μελών του Δ.Σ. είναι τιμητικό 
και άμισθο. 


3. Το Δ.Σ. μεριμνά για την διοίκηση και ομαλή λειτουρ¬ 
γία της Σχολής και επιλαμβάνεται παντός ζητήματος, 
που την αφορά. Αν κάποιο μέλος του Δ.Σ. δεν αντα- 
ποκρίνεται στις υποχρεώσεις του, αντικαθίσταται και 
πρίν από την λήξη της θητείας του με αιτιολογημένη 
απόφαση του Μητροπολίτη. 

4. Ο Πρόεδρος του Δ.Σ. συγκαλεί σε πρώτη συνεδρία 
εντός μηνός από την ημέρα της κοινοποίησης της από¬ 
φασης διορισμού των μελών του και κατά την πρώτη 
συνεδρία γίνεται η κατανομή των αξιωμάτων. Εκτός του 
προέδρου και του αντιπροέδρου, ορίζεται ο ταμίας, ο 
γραμματέας και ο έφορος της Σχολής. 

5. Τα καθήκοντα του Προέδρου και των Μελών του 
Δ.Σ. επιμερίζονται ως Εξής: 

Α. Καθήκοντα Προέδρου: ο Πρόεδρος συγκαλεί το 
Δ.Σ. σε συνεδρίαση και προεδρεύει σε αυτό, όταν κρί¬ 
νει σκόπιμο, όταν υπάρξει λόγος και ζητηθεί από τρία 
τουλάχιστον μέλη του Δ.Σ. Είναι υπεύθυνος για όλα 
τα θέματα της Σχολής. Υπογράφει όλα τα έγγραφα 
της Σχολής με τον γραμματέα. Λαμβάνει γνώση της 
αλληλογραφίας της Σχολής. Είναι συνυπεύθυνος με τον 
ταμία για τον χειρισμό των εσόδων και των εξόδων της 
Σχολής και υπογράφει όλα τα εντάλματα πληρωμής και 
τα γραμμάτια είσπραξης. 

Β. Καθήκοντα Αντιπροέδρου: ο Αντιπρόεδρος ανα¬ 
πληρώνει τον Πρόεδρο κατά την απουσία του. Είναι 
υπεύθυνος για τις ενέργειες του, για τις οποίες ενημε¬ 
ρώνει τον Πρόεδρο. 

Γ. Καθήκοντα Γραμματέα: ο Γραμματέας συντάσσει 
κάθε έγγραφο της Σχολής και υπογράφει αυτό μαζί με 
τον Πρόεδρο. Λαμβάνει γνώση της αλληλογραφίας της 
Σχολής. Τηρεί τα βιβλία και συντάσσει όλα τα πρακτικά 
της Σχολής. 

Δ. Καθήκοντα Ταμία: ο Ταμίας είναι συνυπεύθυνος με 
τον Πρόεδρο για την διαχείριση των εσόδων και εξόδων 
της Σχολής. Εισπράττει κάθε έσοδο της Σχολής και 
συνυπογράφει με τον Πρόεδρο το γραμμάτιο είσπρα¬ 
ξης κάθε φορά που εισπράττει χρήματα από οπουδή¬ 
ποτε. Εξοφλεί κάθε ένταλμα πληρωμής και εισηγείται 
τον προϋπολογισμό των εσόδων και των εξόδων της 
Σχολής, ο οποίος στη συνέχεια υποβάλλεται στην Ιερά 
Μητρόπολη για την έγκριση. Ομοίως συντάσσει και τον 
απολογισμό εσόδων και εξόδων και γενικά τηρεί όλα 
τα βιβλία διαχείρισης της Σχολής. 

Ε. Καθήκοντα Εφόρου: ο Έφορος της Σχολής είναι 
υπεύθυνος για την εύρυθμη λειτουργία της Σχολής, 
εισηγείται στο Δ.Σ. καθετί που θα βοηθήσει για την 
καλύτερη λειτουργία της. Επιλύει σε συνεργασία με 
τον διευθυντή τα διάφορα λειτουργικά προβλήματα που 
τυχόν δημιουργούνται, συμμετέχει στις συνεδριάσεις 
του Συλλόγου Καθηγητών, ως εκπρόσωπος του Δ.Σ. 

6. Η Σχολή εκπροσωπείται απέναντι σε κάθε αρχή 
υπό του Προέδρου της ή υπό μέλους του Δ.Σ. ειδικά 
εξουσιοδοτημένου για το σκοπό αυτό. 

Αρθρο 6ο 

1. Πόροι της Σχολής είναι: 

α) Το δικαίωμα εγγραφής και η μηνιαία εισφορά των 
σπουδαστών, 

β) κάθε δωρεά ή επιχορήγηση από φυσικά πρόσωπα, 
ή από το Δημόσιο ή άλλα Ν.Π.Δ.Δ. ή Ν.Π.Ι.Δ., 

γ) η ετήσια επιχορήγηση της Ιερός Μητροπόλεως, του 
ποσού καθοριζομένου από το Μητροπολιτικό Συμβούλιο. 

δ) η επιχορήγηση από την Ιερά Μονή Αγίου Νεκταρίου 
(Αγίας Τριάδος) Αίγινας, η οποία τυγχάνει ηθικός και 
υλικός πρωταρχικός παράγοντας για τη λειτουργία της 
Σχολής, 

ε) έσοδα από τις μουσικές εκδόσεις, ηχογραφήσεις 
και δικαιώματα δίσκων, εφόσον αυτά δεν διατίθενται 
για κάποιο συγκεκριμένο σκοπό, 

στ) κάθε έσοδο το οποίο προέρχεται από νόμιμη και 
χρηστή πηγή και συμφωνεί με τούς σκοπούς της Σχολής. 

2. Το χρηματικό ποσό της εγγραφής και της μηνιαί¬ 
ας εισφοράς των μαθητών, ορίζεται από το Δ.Σ. της 
Σχολής. Το ποσό της μηνιαίας εισφοράς διατίθεται για 
τις αμοιβές των διδασκάλων και για λοιπά λειτουργικά 
έξοδα της Σχολής. 

3. Το Δ.Σ. έχει το δικαίωμα, με απόφασή του, να απαλ¬ 
λάσσει -υπό μορφή υποτροφίας- από το ποσό της εγ¬ 
γραφής και της μηνιαίας εισφοράς τούς σπουδαστές 
που αριστεύουν στις ετήσιες προαγωγικές εξετάσεις ή 
οικονομικά αδύνατους μαθητές, οι οποίοι έχουν άριστες 
επιδόσεις. 

4. Οι σπουδαστές, ακόμη, υποχρεούνται και στην κα¬ 
ταβολή εξέταστρων, κυρίως όταν πρόκειται για κατα¬ 
τακτήριες και πτυχιακές εξετάσεις, κατόπιν αποφάσεως 
του Δ.Σ. 

Αρθρο 7ο 

ΠΡΟΣΛΗΨΗ ΠΡΟΣΩΠΙΚΟΥ 

1. Ο Διευθυντής της Σχολής επιλέγεται από το Δ.Σ. 
όπως επίσης και οι Καθηγητές της. Η Σχολή μπορεί να 
διαθέτει και καλλιτεχνικό διευθυντή, πρόσωπο διακε¬ 
κριμένο για το κύρος του στην Ιεροψαλτική ή μουσική 
κοινότητα, και αυτόν επιλέγει το Δ.Σ. καθορίζοντας τις 
αρμοδιότητές του. 

2. Ο Διευθυντής της Σχολής είναι υπεύθυνος για 
την ομαλή λειτουργία της, εισηγείται δέ στο Δ.Σ. για 
οτιδήποτε έχει σχέση με τη λειτουργία της Σχολής. 
Προίσταται του Συλλόγου των Καθηγητών, συγκαλεί 
το σύλλογο σε συνεδρίαση και ενημερώνει για τις 
αποφάσεις το Δ.Σ. Είναι υπεύθυνος για την εφαρμογή 
του προγράμματος σπουδών, ο Διευθυντής της Σχολής 
πρέπει οπωσδήποτε να συγκεντρώνει τα Εξής προ¬ 
σόντα σύμφωνα με το Β. Διάταγμα 16/1966 του από 
15-1-1966 Φ.Ε.Κ. «περί Ιδρύσεως μουσικών Ιδρυμάτων»: 
α) πτυχίο ή δίπλωμα μουσικοδιδάσκαλου βυζαντινής 
μουσικής Ωδείου ή άλλων αναγνωρισμένων σχολών 
της ημεδαπής ή αναγνωρισμένης ανώτατης μουσικής 
Σχολής της αλλοδαπής, και β) πενταετή ευδόκιμο προ¬ 
ϋπηρεσία μουσικοδιδάσκαλου βυζαντινής μουσικής σε 
ένα από τα παραπάνω Ωδεία ή αναγνωρισμένη Σχολή 
βυζαντινής μουσικής. 

3. Οι Καθηγητές της Σχολής διορίζονται με απόφα¬ 
ση του Δ.Σ.. Υποχρεούνται να επιτελούν με ζήλο και 
συνείδηση το διδακτικό τους έργο, να συντελούν στην 
πρόοδο των μαθητών και στην προβολή της Σχολής, 
να αποφεύγουν οτιδήποτε θα βλάψει τη Σχολή, το κύ¬ 
ρος, την αρτιότητα της και την καλή λειτουργία της. 
να συμβάλλουν μαζί με τη μουσικολογική και στην εκ- 
κλησιολογική και ηθική διαπαιδαγώγηση και διάπλαση 
των μαθητών, μεταδίδοντας σε αυτούς το πνεύμα της 
αγάπης για την Εκκλησία, του σεβασμού τους πρός 
Αυτήν και της αφοσίωσης από την οποία οφείλουν να 
διαπνέονται ως αυριανά λειτουργικά Της στελέχη, τα 
προσόντα του διδακτικού προσωπικού ορίζονται σύμ¬ 


φωνα με το παραπάνω διάταγμα ως Εξής: α) Δίπλωμα 
ή πτυχίο βυζαντινής μουσικής αναγνωρισμένων Ωδεί¬ 
ων μουσικών σχολών και β) ευδόκιμη σταδιοδρομία ως 
διδασκάλων της ψαλτικής τέχνης σε αναγνωρισμένο 
Ωδείο ή μουσική σχολή. 

4. Οι Καθηγητές των ειδικών μαθημάτων, δηλαδή τυπι¬ 
κού, Ιστορίας της εκκλησιαστικής μουσικής, υμνολογίας, 
μετρικής, λειτουργικής, όπως και στοιχειώδης θεωρία 
της ευρωπαϊκής μουσικής και σολφέζ (3 τάξεις), όπως 
αυτά ορίζονται από το Β. Διάταγμα της 11-11-1957 «περί 
εσωτερικού κανονισμού Ωδείου Θεσσαλονίκης», διο¬ 
ρίζονται από το Δ.Σ. τα απαιτούμενα προσόντα τους 
σύμφωνα με το παραπάνω διάταγμα είναι για μεν τούς 
διδάσκοντες δίπλωμα ή πτυχίο της ειδικότητας του δι¬ 
δασκόμενου μαθήματος, ενώ για τη διδασκαλία του μα¬ 
θήματος της Ιστορίας της Μουσικής, δίπλωμα ή πτυχίο 
μουσικολογίας αναγνωρισμένου Πανεπιστημίου ή άλλης 
ισότιμης Ανώτατης Σχολής, για τη διδασκαλία δέ της 
θεωρίας της ευρωπαϊκής μουσικής, απαιτείται δίπλωμα 
ή πτυχίο Ωδικής ή Αρμονίας αναγνωρισμένου Ωδείου ή 
μουσικής Σχολής, τα προσόντα των Καθηγητών αυτών 
συμπληρώνονται από τις αναγραφόμενες στην παρα¬ 
πάνω παράγραφο Γ. ειδικές λειτουργίες τους, το Δ.Σ. 
μπορεί να διορίσει για την ανάγκη της διδασκαλίας 
των παραπάνω μαθημάτων δοκιμασμένους θεολόγους 
Καθηγητές ή Ιερείς με αναγνωρισμένη αξία και πείρα 
στα λειτουργικά θέματα της Εκκλησίας μας. 

5. Ο Διευθυντής και οι Καθηγητές αποτελούν τον Σύλ¬ 
λογο Καθηγητών της Σχολής. Στον σύλλογο προεδρεύει 
ο Διευθυντής σπουδών και συμμετέχει ο έφορος της 
Σχολής. Ο Σύλλογος Καθηγητών αποφασίζει μόνο για 
θέματα σπουδών και οι αποφάσεις του είναι τελεσίδικες. 

6. Ο Διευθυντής και οι Καθηγητές διδάσκουν στην 
Σχολή εθελοντικώς ή με συμβολική αμοιβή, κατά την 
δυνατότητα της Σχολής, το Ύψος της οποίας καθορί¬ 
ζεται με απόφαση του Δ.Σ. 

Αρθρο 8ο 

ΓΕΝΙΚΟ ΠΡΟΓΡΑΜΜΑ ΣΠΟΥΔΩΝ 

Α. ΔΙΔΑΣΚΟΜΕΝΑ ΜΑΘΗΜΑΤΑ 
Η διδασκόμενη Ύλη ανά τάξη, όπως και η Ύλη των 
ειδικών υποχρεωτικών μαθημάτων της Σχολής εναρμο¬ 
νίζεται με το από 11-11-1957 Β. Διάταγμα, «περί κυρώσεως 
του εσωτερικού κανονισμού του Ωδείου Θεσσαλονίκης». 
Β. ΔΙΔΑΚΤΙΚΑ ΒΙΒΛΙΑ 

1. Το από 11-11-1957 Β. Διάταγμα, «περί κυρώσεως του 
εσωτερικού κανονισμού του Ωδείου Θεσσαλονίκη» προ¬ 
βλέπει την χρήση των Εξής διδακτικών βιβλίων: 

α) Αναστασιματάριον και Ειρμολόγιον Πέτρου Λαμπα- 
δαρίου του Πελοποννησίου, έκδοσις Ιωάν. Λαμπαδαρίου 
β) Μουσική Κυψέλη Στεφάνου Λαμπαδαρίου 
γ) Ειρμολόγιον Πέτρου Λαμπαδαρίου, έκδοσις Ιωάννου 
Πρωτοψάλτου 

δ) Μουσικός Πανδέκτης (τόμοι 4), έκδοσις Ιωάννου 
Λαμπαδαρίου και Στεφάνου πρώτου Δομεστίκου 
ε) Δοξαστάριον Ιακώβου Πρωτοψάλτου 
στ) Καλοφωνικόν Ειρμολόγιον, Γρηγορίου Πρωτοψάλ¬ 
του 

2. Τα μουσικά αυτά βιβλία καλύπτουν πλήρως τη δι¬ 
δακτέα Ύλη, όπως αυτή ορίζεται από το Β. Διάταγμα, 
«περί κυρώσεως του εσωτερικού κανονισμού του Ωδείου 
Θεσσαλονίκης», και όπως αυτή συνοψίζεται παρακάτω. 

Αποτελούν θεμελιώδη μουσικά βιβλία, αναμφισβήτητου 
κύρους και αναγκαία συγγράμματα για κάθε Ιεροψάλτη. 

3. Η διδασκαλία των θεωρητικών μαθημάτων, οφεί¬ 
λει να γίνεται σύμφωνα με το «Μέγα Θεωρητικόν της 
Βυζαντινής Μουσικής» του Χρυσάνθου, Αρχιεπισκόπου 
Δυρραχίου του εκ Μαδύτων. Επιπλέον αυτού, μπορεί 
να γίνει χρήση και άλλων θεωρητικών συγγραμμάτων, 
όπως των κατωτέρψ: 

α) Γαβριήλ Ιερομονάχου «περί των εν τη ψαλτική ση- 
μαδίων και φωνών και της τούτων Ετυμολογίας» 
β) Ψευδοδαμασκηνού, «Ερωταποκρίσεις της παπαδι- 
κής τέχνης» 

γ) Εμμανουήλ Χρυσάφου του Λαμπαδαρίου «Περί των 
ενθεωρουμένων τη ψαλτική τέχνη» 
δ) Θεωρητικόν Αποστόλου Κώνστα του Χίου 
ε) Θεωρητικόν Βασιλείου Στεφανίδου του Βυζαντίου 
στ) καθώς και κάθε άλλου θεωρητικού συγγράμματος, 
το οποίο βασίζεται στις παλαιές θεωρητικές πραγμα¬ 
τείες και στα σύγχρονα επιστημονικά πορίσματα. 

Γ. ΔΙΔΑΚΤΕΑ ΥΛΗ 

1η ΤΑΞΗ: Πρώτη εισαγωγή του μαθητή στη θεωρία 
και το σύστημα της Βυζαντινής Μουσικής, ο μαθητής 
γνωρίζει τούς φθόγγους, τούς χαρακτήρες και τα μου¬ 
σικά σημάδια της ψαλτικής τέχνης. Διδάσκεται μουσικές 
ασκήσεις και Απλά μουσικά μαθήματα. Ο μαθητής δι¬ 
δάσκεται Απλά μουσικά κείμενα από το σύντομο Ανα- 
στασιματάριο και αποκτά μια πρώτη γνωριμία με το 
σύστημα της οκτωήχου. 

2α ΤΑΞΗ: Ο μαθητής γνωρίζει τις κλίμακες των οκτώ 
ήχων, τα διαστήματα και βασικά χαρακτηριστικά του 
κάθε ήχου, το βασικό αντικείμενο διδασκαλίας είναι το 
Αναστασιματάριο, το οποίο ο μαθητής θα πρέπει να 
μπορεί να ψάλλει στο σύνολό του. 

3η ΤΑΞΗ: Ο μαθητής διδάσκεται σύντομα και αργά 
προσόμοιο σε όλους τούς ήχους. Καταβασίες καθώς 
και τούς σύντομους ειρμούς αυτών, για όλες τις εορτές 
του εκκλησιαστικού έτους. Αργές δοξολογίες κατ’ ήχον. 
Πολυέλαιοι και επιλογή δοξαστικών από την Μουσική 
Κυψέλη. 

4η ΤΑΞΗ: Ο μαθητής διδάσκεται μαθήματα της παπα- 
δικής. Χερουβικά, Κοινωνικά της έβδομάδος, Κοινωνικά 
των Κυριακών Κοινωνικά του ενιαυτού, αργά Πασαπνο- 
άρια σε μέλος του Ιακώβου Πρωτοψάλτου, Ιδιόμελα της 
Μ. Τεσσαρακοστής Ιακώβου Πρωτοψάλτου, 11 Εωθινά 
Ιακώβου Πρωτοψάλτου, Μεγάλα Προκείμενα Μ. Τεσσα¬ 
ρακοστής, «Τη Υπερμάχφ» το αρχαίον, «Νύν αι δυνάμεις», 
«Γεύσασθε» κ.α. 

5η ΤΑΞΗ: Ο μαθητής διδάσκεται αργά μαθήματα όπως: 
το «Ηδη βάπτεται κάλαμος του Ιακώβου Πρωτοψάλτου, 
τα αργά «Κύριε η εν πολλαίς Αμαρτίαις» Πέτρου Λαμπα¬ 
δαρίου και «Αναστάσεως ημέρα» Παναγιώτου Χρυσάφη. 
το αρχαίον μέλος «Τον Δεσπότην και Αρχιερέα» όπως 
και το «Ανωθεν οι Προφήται» του Ιωάννου Κουκουζέλη 
σε ήχο βαρύν. τα μέλη της λειτουργίας του Μεγάλου 
Βασιλείου, το οκτάηχον «Θεοτόκε Παρθένε» του Πέτρου 
Μπερεκέτου, καλοφωνικοί ειρμοί κ.α. Επίσης ασκήσεις 
εκ πρώτης όψεως ανάγνωσης παντός μέλους, αργού 
και σύντομου, πρακτική από στασιδιού εξάσκηση και 
υποδειγματική διδασκαλία στην προκαταρκτική τάξη. 
Δ. ΔΕΥΤΕΡΕΥΟΝΤΑ ΥΠΟΧΡΕΩΤΙΚΑ ΜΑΘΗΜΑΤΑ 

1. Επιπροσθέτως των παραπάνω θεωρητικών και 
πρακτικών μαθημάτων, απαιτείται η διδασκαλία δευ- 
τερευόντων μαθημάτων, τα οποία οι μαθητές οφείλουν 


να παρακολουθούν ανάλογα με το έτος φοίτησης στο 
οποίο βρίσκονται. 

2. Ως δευτερεύοντα υποχρεωτικά μαθήματα προβλέ- 
πονται τα Εξής: 

α) Ιστορία της Βυζαντινής Μουσικής 
β) Τυπικό 
γ) Υμνολογία 
δ) Λειτουργική 

3. Τα διδακτικά βοηθήματα για τα ανωτέρφ μαθήματα 
είναι τα Εξής: 

α) «Συμβολαί εις την Ιστορίαν της παρ’ ημίν Εκκλη¬ 
σιαστικής Μουσικής», Γ. Παπαδόπουλου 
β) «Τυπικόν» της Μεγάλης Εκκλησίας, Γ. Βιολάκη 
γ) «Τυπικόν του Αγ. Σάββα» 
δ) «Βυζαντινή Υμνογραφία», Κ. Μητσάκη 
ε) «Υμνολογία», I. Κωνσταντινίδου 
στ) Βιβλία του καθηγ. I. Φουντούλη 
ζ) Κάθε άλλο έγκριτο σύγγραμμα, κατά την κρίση του 
διδάσκοντος. 

Ε. ΣΥΜΠΛΗΡΩΜΑΤΙΚΕΣ ΕΚΠΑΙΔΕΥΤΙΚΕΣ ΔΡΑΣΤΗΡΙ¬ 
ΟΤΗΤΕΣ 

1. Συμπληρωματικά μαθήματα ή και διαλέξεις μπορούν 
να γίνουν σε συνεργασία με διακεκριμένους Ιεροψάλ¬ 
τες, μουσικολόγους ή καθηγητές από άλλους φορείς, 
τα μαθήματα αυτά μπορούν να έχουν έκτακτο και μι¬ 
κρής διάρκειας χαρακτήρα και μπορεί να είναι ανοικτά 
σε Ιεροψάλτες της τοπικής κοινωνίας, ανάλογα με την 
περίσταση. 

2. Στα πλαίσια λειτουργίας της Σχολής υπάρχει η 
δυνατότητα διεξαγωγής σειράς διαλέξεων, στην πε¬ 
ρίπτωση, όμως, αυτή απαιτείται σχετική απόφαση του 
Δ.Σ., που θα ρυθμίζει τις λεπτομέρειες του όλου εγχει¬ 
ρήματος. 

ΣΤ. ΧΟΡΩΔΙΑ 

1. Η χορωδία της Σχολής αποτελεί σημαντικό και ανα¬ 
πόσπαστο μέρος αυτής. Έχει σημαντικότατο ρόλο στην 
όλη εκπαιδευτική διαδικασία, είναι τόπος συνάντησης 
και μετεκπαίδευσης των αποφοίτων της Σχολής, ενώ 
ταυτόχρονα είναι μέσο προβολής του έργου της Σχολής. 

2. στην χορωδία συμμετέχουν όλοι οι μαθητές της 
Σχολής, απόφοιτοι, καθώς και Ιεροψάλτες της Ιεράς 
Μητροπόλεως, κατά την κρίση των διδασκόντων. Οι 
διδάσκοντες οφείλουν να έχουν ενεργό δράση σχετικά 
με την χορωδία και να φροντίζουν ώστε η χορωδία να 
πραγματοποιεί τα μαθήματά της, για τουλάχιστον δύο 
φορές τον μήνα. Το ρεπερτόριο της χορωδίας οφεί¬ 
λει κατά προτεραιότητα να περιλαμβάνει μαθήματα 
σύμφωνα με την διδακτέα Ύλη της Σχολής, από τα 
προαναφερθέντα μουσικά συγγράμματα, ενώ κατά την 
κρίση των διδασκόντων είναι δυνατή η μελέτη και άλ¬ 
λων μουσικών κειμένων παλαιοτέρων ή και νεοτέρων 
μελοποιών (Ιωάννης Κουκουζέλης, Χρυσάφης ο νέος, 
ΜπαλάσιοςΊερεύς, Πέτρος Μπερεκέτης, Θεόδωρος Φω- 
καεύς, Ματθαίος ο Βατοπαιδινός, Ιωάσαφ ο Διονυσιάτης, 
Δανιήλ Κατουνακιώτης, Δοσίθεος Κατουνακιώτης κ.α.). 

3. Η χορωδία συμμετέχει σε λατρευτικές και συναυλι- 
ακές εκδηλώσεις της Ιεράς Μητροπόλεως, καθώς και σε 
λατρευτικές ή / και συναυλιακές εκδηλώσεις σε συνερ¬ 
γασία με άλλες Ιερές Μητροπόλεις και άλλους φορείς. 
Επιπλέον είναι δυνατή η συμμετοχή της χορωδίας σε 
ηχογραφήσεις ψηφιακών δίσκων σε συνεργασία με άλ¬ 
λους φορείς, κατόπιν σχετικής αποφάσεως του Δ.Σ. της 
Σχολής, που θα ρυθμίζει τις επιμέρους λεπτομέρειες. 

4. Η χορωδία σε κάθε επίσημη εκδήλωση στην οποία 
συμμετέχει θα φέρει τον τίτλο Βυζαντινός Χορός Αί¬ 
γινας (Β.Χ.ΑΙ.) και θα αναφέρεται και ο πλήρης τίτλος 
της Σχολής στην οποία ανήκει. 

Αρθρο 9ο 

Τό Δ.Σ. της Σχολής δύναται κατόπιν αιτήματος, να δη¬ 
μιουργήσει Παράρτημα κατά Αρχιερατικές Περιφέρειες, 
με την ευθύνη του εκεί διδάσκοντος Καθηγητού και τον 
έλεγχο του Δ.Σ και του Διευθυντού. 

Άρθρο 10ο 

1. Η Σχολή διαθέτει δική της οικονομική διαχείριση, στο 
τέλος του κάθε έτους ο Ταμίας συντάσσει τον προϋπο¬ 
λογισμό και απολογισμό, τούς υποβάλλει στο Δ.Σ. και 
τούτο εις το Μητροπολιτικό Συμβούλιο, πρός έγκρισιν. 

2. τα τηρούμενα βιβλία της Σχολής είναι τα εξής: 

1. Μαθητολόγιο 

2. Πρωτόκολλο Αλληλογραφίας 

3. Βιβλίο Πρακτικών 

4. Βιβλίο Εξετάσεων 

5. Βιβλίον Ταμείου, Γραμμάτια Εισπράξεων και Εντάλ¬ 
ματα Πληρωμών κανονικά θεωρημένα από την Ιερά Μη¬ 
τρόπολη, με την ευθύνη του Ταμία 

6. Βιβλίο Περιουσιακών Στοιχείων, κινητών και ακι¬ 
νήτων. 

Αρθρο 11ο 

Για οποιοδήποτε θέμα που δεν ρυθμίζεται από τον 
παρόντα Κανονισμό, λαμβάνει μέριμνα και επιλαμβάνε¬ 
ται αυτού το Δ.Σ. της Σχολής. 

Αρθρο 12ο 

Ο Κανονισμός λειτουργίας της Σχολής βυζαντινής 
μουσικής της Ιεράς Μητροπόλεως'Υδρας, Σπετσών και 
Αιγίνης «Ο Αγιος Νεκτάριος», αποτελούμενος από δε¬ 
καπέντε (15) άρθρα, ισχύει από της δημοσιεύσεώς του 
στην «Εφημερίδα της Κυβερνήσεως» και στο Επίσημο 
Δελτίο της Εκκλησίας της Ελλάδος «ΕΚΚΛΗΣΙΑ». 

Αρθρο 13ο 

Ο παρών Κανονισμός τροποποιείται από την Ιερά Σύ¬ 
νοδο Ύστερα από πρόταση του Δ.Σ. 

Αρθρο 14ο 

Η Σχολή της Βυζαντινής Μουσικής «Ο ΑΓΙΟΣ ΝΕΚΤΑ¬ 
ΡΙΟΣ» καταργείται από την Ιερά Σύνοδο, Ύστερα από 
απόφαση του Δ.Σ., που εγκρίνεται από τον Μητροπολίτη, 
όταν δεν εκπληρώνει τούς σκοπούς της και καθίσταται 
αδύνατη η λειτουργία της, τα δέ περιουσιακά στοιχεία 
και το αρχείο που κατέχει ανήκουν στο Νομικό Πρόσω¬ 
πο της Ιεράς ΜητροπόλεωςΎδρας, Σπετσών και Αιγίνης. 

Αρθρο 15ο 

Από την δημοσίευση του παρόντος Κανονισμού δεν 
προκαλείται δαπάνη εις βάρος του προϋπολογισμού 
του Νομικού Προσώπου της Ιεράς ΜητροπόλεωςΎδρας, 
Σπετσών και Αιγίνης. 

Η απόφαση αυτή να δημοσιευθεί στην Εφημερία της 
Κυβερνήσεως. 

Αθήναι, 9 Ιανουάριου 2013 
Ο Πρόεδρος 

1- Ο Αθηνών ΙΕΡΩΝΥΜΟΣ, 


Αριθπι. 1075/Γ5-126 (4) 

Έγκριση, προκήρυξη, ανάθεση και κατανομή των δαπα¬ 
νών διενέργειας της στατιστικής έρευνας Κενών Θέ¬ 
σεων Εργασίας και Δεικτών Κόστους Εργασίας και 
Απασχόλησης στις Επιχειρήσεις, έγκριση χρησιμο¬ 
ποίησης στατιστικών οργάνων και καθορισμός αμοι¬ 
βής τους, για το έτος 2013. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 
Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79.3.2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (Ελληνικής Στατιστικής Αρχής) ως 
Ανεξάρτητης Αρχής», το άρθρο 10, του Ν. 3899/2010 
(ΦΕΚ 212/Α717.12.2010) «Επείγοντα μέτρα εφαρμογής του 
προγράμματος στήριξης της Ελληνικής Οικονομίας», το 
άρθρο 323 του Ν. 4072/2012 (ΦΕΚ 86/Α711.4.2012) «Βελ¬ 
τίωση επιχειρηματικού περιβάλλοντος - Νέα εταιρική 
μορφή - Σήματα - Μεσίτες Ακινήτων - Ρύθμιση θεμάτων 
ναυτιλίας, λιμένων και αλιείας και άλλες διατάξεις» και 
της παρ. 1 του άρθρου 7 της από 18.11.2012 πράξης Νο¬ 
μοθετικού περιεχομένου «Δημοσιονομικοί κανόνες και 
άλλες διατάξεις» (ΦΕΚ 228Α'). 

β. του Π.Δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ. ΕΣΥΕ», 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.04.2005), 
δ. του Ν. 2685/1999 και ιδίως του άρθρου 2 και 8 (ΦΕΚ 
35/Α718-2-1999) με θέμα: «Κάλυψη δαπανών μετακινούμε¬ 
νων υπαλλήλων εντός και εκτός επικράτειας και άλλες 
διατάξεις», όπως τροποποιήθηκε και ισχύει με το άρθρο 
9 του Ν. 3833/2010 (ΦΕΚ 40/Α715-3-2010) «Προστασία της 
εθνικής οικονομίας - Επείγοντα μέτρα για την αντιμετώ¬ 
πιση της δημοσιονομικής κρίσης», συμπληρώθηκε με την 
προσθήκη του άρθρου 49, παρ. 1 του Ν. 3871/2010 (ΦΕΚ 
141/Α717.8.2010) «Δημοσιονομική Διαχείριση και Ευθύνη» 
και τροποποιήθηκε και ισχύει με την παράγραφο 13 του 
άρθρου 45 του Ν. 3943/2011 (ΦΕΚ 66 Α'), 
ε. του Π.Δ. 113/2010 «Ανάληψη υποχρεώσεων από Δι- 
ατάκτες» (ΑΊ94), 

στ. της ΓΠ - 400/27.8.2012 απόφασης με θέμα «Εγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012). 

η. τους Κανονισμούς της Ε.Ε. με αριθμό 450/2003, 
1158/2005 και 453/2008. 

2. Τη συμφωνία χρηματοδότησης υπ' αριθμ. 
10201.2012.001-2012.927 συνολικού ύψους 89.920,19€, η 
οποία υπεγράφη στις 17/7/2012 μεταξύ της Ελληνικής 
Στατιστικής Αρχής και του Στατιστικού Γ ραφείου της 
Ευρωπαϊκής Ένωσης (ΕυΠΟδΤΑΤ) και τίτλο “Στατιστικές 
Κενών Θέσεων Εργασίας - Υλοποίηση δράσης για βελ¬ 
τίωση της ποιότητας για τις Στατιστικές Κενών Θέσεων 
Εργασίας”. 

3. Το γεγονός ότι από τις διατάξεις της απόφασης 
αυτής προκαλείται δαπάνη ύψους διακοσίων είκοσι δύο 
χιλιάδων οκτακόσιων εξήντα πέντε ευρώ και εξήντα 
ενός λεπτών (222.865,61 €) - συμπεριλαμβανομένου του 
Φ.Π.Α. όπου προκύψει - η οποία θα βαρύνει τις πιστώσεις 
του προϋπολογισμού εξόδων της ΕΛΣΤΑΤ. Η δαπάνη θα 
βαρύνει τον ΚΑΕ 0419 (αμοιβή συνεργατών με δελτίο 
παροχής υπηρεσιών) κατά είκοσι χιλιάδες επτακόσια 

τριάντα έξι ευρώ και πενήντα έξι λεπτά (20.736,56 €), 
τον ΚΑΕ 0429 (αμοιβή συνεργατών με υπεύθυνη δήλωση) 
κατά εκατόν ογδόντα έξι χιλιάδες εξακόσια είκοσι εννέα 
ευρώ και πέντε λεπτά (186.629,05 €) και τον ΚΑΕ 7123 Α 
κατά δεκαπέντε χιλιάδες πεντακόσια ευρώ (15.500,00 €). 

4. Για την πληρωμή της δαπάνης που θα βαρύνει τον 
ΚΑΕ 0419 σύμφωνα με την υπ’ αριθμ. 762/Α2-237/18-1-2013 
απόφαση έχει εγκριθεί πίστωση με αριθμό καταχώρισης 
54.1 και για τον ΚΑΕ 0429 σύμφωνα με την υπ’ αριθμ. 
763/Α2-236/18-1-2013 απόφαση έχει εγκριθεί πίστωση 
με αριθμό καταχώρισης 55.1. Για την πληρωμή της δα¬ 
πάνης που θα βαρύνει τον ΚΑΕ 7123 Α σύμφωνα με την 
υπ’ αριθμ. 765/Α2-235/18-1-2013 απόφαση έχει εγκριθεί 
πίστωση με αριθμό καταχώρισης 56.1, αποφασίζουμε: 

1 α. Εγκρίνουμε και προκηρύσσουμε τη διενέργεια της 
Έρευνας Κενών Θέσεων Εργασίας και Δεικτών Κόστους 
Εργασίας και Απασχόλησης με περιόδους αναφοράς 
το 4ο τρίμηνο 2012, το Ιο 2ο και 3ο τρίμηνο του 2013, 
εντός του 2013. 

β. Αναθέτουμε στο Τμήμα Στατιστικών Μισθωτής 
Εργασίας της Διεύθυνσης Στατιστικών Πληθυσμού και 
Αγοράς Εργασίας της ΕΛ. ΣΤΑΤ. τη διενέργεια της πα¬ 
ραπάνω έρευνας. 

2. Σκοπός της Έρευνας Κενών Θέσεων Εργασίας και 
Δεικτών Κόστους Εργασίας και Απασχόλησης, η οποία 
διενεργείται στο πλαίσιο των Κανονισμών της Ε.Ε. αριθ. 
450/2003,1158/2005 και 453/2008, είναι η συλλογή στατι¬ 
στικών στοιχείων για την παρακολούθηση της εξέλιξης 
των κενών θέσεων εργασίας, του κόστους εργασίας και 
της απασχόλησης. Επιπλέον για το 2013, σκοπός των 
εργασιών σύμφωνα με την ανωτέρω συμφωνία χρημα¬ 
τοδότησης με τη ΕΙΙΒ03ΤΑΤ, είναι και η δημιουργία 
ηλεκτρονικής εφαρμογής για τη συλλογή των ερωτη¬ 
ματολογίων τύπου II. 

3. Ερευνώμενες μονάδες είναι οι ιδιωτικές επιχειρή¬ 
σεις και οι Οργανισμοί του ευρύτερου Δημόσιου Τομέα 
των κλάδων οικονομικής δραστηριότητας από Β έως Σ 
(ορυχεία και λατομεία, μεταποιητικές βιομηχανίες, πα¬ 
ροχή ηλεκτρικού ρεύματος, φυσικού αερίου και νερού, 
κατασκευές, εμπόριο, και υπηρεσίες, δηλ. ξενοδοχεία, 
εστιατόρια, μεταφορές αποθηκεύσεις και επικοινωνίες, 
ενδιάμεσοι χρηματοπιστωτικοί οργανισμοί, εκπαίδευση, 
υγεία, κοινωνική μέριμνα, διαχείριση ακίνητης περιου¬ 
σίας, εκμισθώσεις και άλλες επιχειρηματικές δραστη¬ 
ριότητες) της στατιστικής ταξινόμησης των κλάδων 
Οικονομικής Δραστηριότητας ΝΑΘΕ Βον.2. 

Η έρευνα είναι τριμηνιαία και θα διενεργηθεί κατά το 
έτος 2013 σε ολόκληρη τη Χώρα. 

Για τη διενέργεια της έρευνας θα χρησιμοποιηθούν 
δύο τύποι ερωτηματολογίων: 

- Ερωτηματολόγια τύπου I, με τα οποία θα συλλέ- 
γονται στοιχεία που αφορούν τους Δείκτες Κόστους 
Εργασίας και Απασχόλησης, καθώς και τις Κενές Θέσεις 
Εργασίας. 

- Ερωτηματολόγια τύπου II, με τα οποία θα συλλέ- 
γονται στοιχεία που αφορούν μόνο τις Κενές Θέσεις 
Εργασίας των επιχειρήσεων. 

Η έρευνα είναι δειγματοληπτική και κατά το σχεδία¬ 
σμά της εφαρμόζεται η μονοσταδιακή στρωματοποιη- 
μένη δειγματοληψία με μονάδα έρευνας την επιχείρηση. 
Το μέγεθος του δείγματος των επιχειρήσεων καθορίζε¬ 
ται κατά τρόπο ώστε, να εξασφαλίζονται αντικειμενικές 
και αμερόληπτες εκτιμήσεις των ζητούμενων μεγεθών. 


Οι επιχειρήσεις του δείγματος επιλέγονται από το 
πλαίσιο δειγματοληψίας, τα στοιχεία του οποίου προ¬ 
έρχονται από το ενημερωμένο Μητρώο επιχειρήσεων 
της ΕΛ. ΣΤΑΤ. 

Το μέγεθος του δείγματος ανέρχεται στις 4.426 επι¬ 
χειρήσεις ανά τρίμηνο. Το ποσοστό της μη ανταπόκρι¬ 
σης στην έρευνα εκτιμάται ότι θα κυμανθεί στο 25% 
και συνεπώς αναμένεται να ερευνηθούν ανά τρίμηνο 
περίπου 3.320 επιχειρήσεις από τις οποίες, οι 1.640 επι¬ 
χειρήσεις θα ερευνηθούν με τη χρήση ερωτηματολο¬ 
γίων τύπου I, ενώ οι υπόλοιπες 1.680 επιχειρήσεις θα 
ερευνηθούν με τη χρήση ερωτηματολογίων τύπου II. Γ ια 
το 3ο τρίμηνο του έτους, το μέγεθος του δείγματος 
αυξάνεται κατά 978 επιχειρήσεις, που θα συμπληρώσουν 
ερωτηματολόγια τύπου II. Από αυτές εκτιμάται ότι, με 
το ίδιο ποσοστό μη ανταπόκρισης 25%, τελικά θα συλ- 
λεχθούν περίπου 733 ερωτηματολόγια. 

Οι δείκτες απασχόλησης και κόστους εργασίας θα 
καταρτίζονται σε σύνολο Χώρας. Συγκεκριμένα: 

- Οι δείκτες απασχόλησης, αμοιβών και ωρών εργα¬ 
σίας κατά διψήφιο κλάδο οικονομικής δραστηριότητας 
καθώς και κατά ομάδες κλάδων. 

- Οι δείκτες κόστους εργασίας κατά μονοψήφιο κλάδο οι¬ 
κονομικής δραστηριότητας καθώς και κατά ομάδες κλάδων. 

Τα αποτελέσματα των κενών θέσεων εργασίας θα 
καταρτίζονται ως εξής: 

- Για το 4ο, Ιο και 2ο τρίμηνο οι κενές θέσεις εργα¬ 
σίας σε σύνολο Χώρας και στις Μεγάλες Γεωγραφικές 
Περιοχές (ΝΨΤ3 1), ανά μονοψήφιο κλάδο οικονομικής 
δραστηριότητας και ανά μέγεθος απασχόλησης της 
επιχείρησης, ενώ για το 3ο τρίμηνο σε επίπεδο Πε¬ 
ριφέρειας (ΝυΤδ 2), ανά διψήφιο κλάδο οικονομικής 
δραστηριότητας και ανά μέγεθος απασχόλησης της 
επιχείρησης. 

- Σε ετήσια βάση οι κενές θέσεις θα παρουσιάζονται 
σε επίπεδο Περιφέρειας, ανά ομάδα επαγγελμάτων 
Ι8ΘΟ ’08, ανά διψήφιο κλάδο οικονομικής δραστηριό¬ 
τητας και ανά μέγεθος απασχόλησης της επιχείρησης. 

Τα αποτελέσματα θα αποστέλλονται πινακοποιημέ- 
να στη Στατιστική Υπηρεσία της Ευρωπαϊκής Ένωσης 
(ΕυΓοεΙαί). 

Αναλυτικά η έρευνα περιλαμβάνει τις παρακάτω ερ¬ 
γασίες: 

- Σχεδίασμά και οργάνωση της έρευνας με την ανά¬ 
λογη διοικητική υποστήριξη. 

- Διερεύνηση και ανάλυση των απαιτήσεων και των 
προδιαγραφών για την ηλεκτρονική υποβολή των ερω¬ 
τηματολογίων της έρευνας. 

- Ανάπτυξη και καταγραφή του σχεδίου υλοποίησης 
της παραπάνω εφαρμογής 

- Ανάπτυξη του κατάλληλου λογισμικού και ενσωμάτω¬ 
σής του στην ιστοσελίδα της Ελληνικής Στατιστικής Αρχής 

- Δοκιμή της νέας εφαρμογής 

- Ενημέρωση των υπόχρεων συμπλήρωσης των ερω¬ 
τηματολογίων της έρευνας για τη λειτουργία της νέας 
εφαρμογής 

- Εκπαίδευση των ερευνητών για τον τρόπο συλλογής 
των στοιχείων της έρευνας και την ορθή συμπλήρωση 
των ερωτηματολογίων. 

- Συλλογή των στατιστικών στοιχείων: 

- από ερευνητές Ιδιώτες - Συνεργάτες και υπαλλήλους 

- μέσω ηλεκτρονικού ερωτηματολογίου με παράλληλη 
τηλεφωνική υποστήριξη. 

-Έλεγχο της εργασίας των ερευνητών. 

- Κωδικογράφηση των στοιχείων στα συλλεγέντα 
ερωτηματολόγια. 

- Εισαγωγή των στοιχείων των ερωτηματολογίων στο 
ολοκληρωμένο πληροφοριακό σύστημα της Ελληνικής 
Στατιστικής Αρχής 

- Ανάλυση δεδομένων, αξιολόγηση και παρουσίαση 
των αποτελεσμάτων. 

- Σύνταξη έκθεσης ποιότητας (ηυαίίίγ ΓβροΓΐ) η οποία 
θα συνοδεύει τα αποτελέσματα της έρευνας και θα 
περιλαμβάνει τη μέθοδο που εφαρμόστηκε για τη συλ¬ 
λογή, επεξεργασία και ανάλυση των αποτελεσμάτων 
της έρευνας, καθώς και τους δείκτες αξιολόγησης της 
ποιότητας των αποτελεσμάτων της έρευνας (σφάλμα 
δειγματοληψίας, μεροληψία κ.λπ.). 

4. Για τη διενέργεια και την ολοκλήρωση τηςΈρευνας 
Κενών Θέσεων Εργασίας και Δεικτών Κόστους Εργασί¬ 
ας και Απασχόλησης θα απασχοληθούν: 

α) Υπάλληλοι της Ελληνικής Στατιστικής Αρχής, μόνι¬ 
μοι και με σύμβαση ΙΔ/ΑΧ με δυνατότητα μετακίνησης 
εντός έδρας - εκτός γραφείου και εκτός έδρας και 
κατά τις αργίες, τα Σάββατα και τις Κυριακές, κατόπιν 
σχετικής απόφασης, για εκπαίδευση στον τρόπο συ¬ 
μπλήρωσης των ερωτηματολογίων της έρευνας και για 


συλλογή ερωτηματολογίων της έρευνας. Οι υπάλληλοι 
θα μετακινούνται για συλλογή μόνο, όπου δεν υπάρχει 
διαθεσιμότητα Ιδιωτών - Συνεργατών. 

β) Ιδιώτες - Συνεργάτες για τη συλλογή των ερωτημα¬ 
τολογίων της έρευνας, σε όλη τη Χώρα, κατά μέγιστο 
αριθμό 500. 

γ) υπεργολάβος για τη δημιουργία του απαραίτητου 
λογισμικού 

Ο ορισμός των ανωτέρω οργάνων της έρευνας θα 
γίνει με απόφαση του Προέδρου της Ελληνικής Στα¬ 
τιστικής Αρχής 

5. Η αμοιβή των ιδιωτών συνεργατών καθορίζεται ως εξής: 
α. Γ ια τα ερωτηματολόγια τύπου I, δεκαπέντε ευρώ 
και σαράντα ένα λεπτά (15,41 €), ανά πλήρως και ορθά 
συμπληρωμένο ερωτηματολόγιο. 

β. Για τα ερωτηματολόγια τύπου II, δώδεκα ευρώ και 
τριάντα τρία λεπτά (12,33 €), ανά πλήρως και ορθά συ¬ 
μπληρωμένο ερωτηματολόγιο. 

γ. Για τις επιχειρήσεις που θα διαπιστωθεί ότι είναι 
εκτός πεδίου έρευνας, σε αδράνεια ή κλειστές, θα δοθεί 
αμοιβή τριών ευρώ και οκτώ λεπτών (3,08 €). 

Αναλυτικά η δαπάνη για Ιδιώτες Συνεργάτες για το 
2013 


Ερωτ/για τύπου 1:1.640 X 4 (δ', α', β',γ'τρίμηνα) X 15,41€ 

Ερωτ/για τύπου II: 1.680 X 4 (δ', α', β',γ'τρίμηνα) X 12,33€ 

Ερωτ/για τύπου II: 733 X 1 (γ' τρίμηνο) X 12,33€ 

Επιχειρήσεις εκτός πεδίου έρευνας: 4.669 (δ', α', β',γ'τρίμηνα) X 3,08€ 


= 101.089,60€ 
= 82.857,60€ 

= 9.037,89€ 

= 14.380,52€ 


Συνολική δαπάνη για Ιδιώτες-Συνεργάτες το 2013 θα 
είναι 207.365,61 ευρώ 

Η παραπάνω συνολική δαπάνη αναλύεται ανά ΚΑΕ ως εξής: 

I. 186.629,05 € (ΚΑΕ 0429) εκ των οποίων τα 18.400,00 
€ θα καλυφθούν από τη συμφωνία χρηματοδότησης 
με την ΕυΓοεΙαΙ 

II. 20.736,56 € (ΚΑΕ 0419) εκ των οποίων τα 2000,00 € θα κα¬ 
λυφθούν από τη συμφωνία χρηματοδότησης με την ΕυΐΌείαί 

Η αμοιβή του υπεργολάβου, ο οποίος θα επιλεγεί 
σύμφωνα με τις κείμενες διατάξεις και με τον οποίο 


θα υπογράφει σχετικό συμφωνητικό συνεργασίας, 
θα είναι μέχρι 15.500,00 ευρώ (ΚΑΕ 7123Α) και θα 
καλυφθεί από τη συμφωνία χρηματοδότησης με την 
ΕυΐΌεΙαΙ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Ιανουάριου 2013 

Ο Πρόεδρος 
ΑΝΔΡΕΑΣ Β. ΓΕΩΡΓΙΟΥ 

